stanford-oval/wikipedia huggingface dataset:
สำนักงานคณะกรรมการนโยบายที่ดินแห่งชาติ

| --- | --- |
Office of the National Land Policy Board
เครื่องหมายราชการของสำนักงานคณะกรรมการนโยบายที่ดินแห่งชาติ
ภาพรวมสำนักงาน
ก่อตั้ง: 11 กุมภาพันธ์ พ.ศ. 2564; 3 ปีก่อน (2564-02-11)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: (ชั่วคราว) อาคารอารีย์ ฮิลส์ ชั้น 19-20 เลขที่ 428 ถนนพหลโยธิน แขวงสามเสนใน เขตพญาไท กรุงเทพมหานคร 10400
บุคลากร: 218 คน (พ.ศ. 2565)
งบประมาณต่อปี: 352,677,200 บาท (พ.ศ. 2568)
ฝ่ายบริหารสำนักงาน: แพทองธาร ชินวัตร, ประธานกรรมการ รวีวรรณ ภูริเดช, ผู้อำนวยการ สุริยน พัชรครุกานนท์, รองผู้อำนวยการ ว่าที่ร้อยตรี พีรพล มั่นจิตต์, รองผู้อำนวยการ
ต้นสังกัดสำนักงาน: สำนักนายกรัฐมนตรี
เว็บไซต์: เว็บไซต์ของสำนักงานคณะกรรมการนโยบายที่ดินแห่งชาติ
สำนักงานคณะกรรมการนโยบายที่ดินแห่งชาติ (อังกฤษ: Office of the National Land Policy Board) หรือย่อว่า สคทช. (ONLB) เป็นส่วนราชการที่อยู่ในบังคับบัญชาของนายกรัฐมนตรีไทย สังกัด สำนักนายกรัฐมนตรี ก่อตั้งขึ้นตาม พระราชบัญญัติปรับปรุง กระทรวง ทบวง กรม (ฉบับที่ 20) พ.ศ. 2564 เมื่อวันพฤหัสบดีที่ 11 กุมภาพันธ์ พ.ศ. 2564  โดยโอนภารกิจบางส่วนของสำนักงานปลัดกระทรวงทรัพยากรธรรมชาติและสิ่งแวดล้อม และสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม มาจัดตั้งเป็นส่วนราชการระดับกรม มีภารกิจหน้าที่เกี่ยวกับการบริหารจัดการที่ดินและทรัพยากรดินของประเทศไทย โดยใช้ชั้น 9 ของอาคารทิปโก้ 2 ย่านถนนพระราม 6 เป็นที่ทำการชั่วคราว
ประวัติ

คณะกรรมการนโยบายที่ดินแห่งชาติ เกิดขึ้นตามมติคณะรัฐมนตรี เมื่อวันอังคารที่ 14 ตุลาคม พ.ศ. 2557 ให้มีระเบียบสำนักนายกรัฐมนตรีว่าด้วยคณะกรรมการนโยบายที่ดินแห่งชาติ พ.ศ. 2557 เมื่อวันพฤหัสบดีที่ 16 ตุลาคม พ.ศ. 2557 โดยมี "คณะกรรมการนโยบายที่ดินแห่งชาติ" หรือ คทช. มีนายกรัฐมนตรีเป็นประธาน มีหน้าที่กำหนดนโยบายและแผนการบริหารจัดการที่ดินและทรัพยากรดินของประเทศ กำหนดแนวทางหรือมาตรการในการบริหารจัดการที่ดินและทรัพยากรดินอย่างเหมาะสมและมีประสิทธิภาพ โดยมีหน่วยงานที่ทำหน้าที่ฝ่ายเลขานุการคือ สำนักงานนโยบายและแผนทรัพยากรธรรมชาติและสิ่งแวดล้อม (สผ.) กระทรวงทรัพยากรธรรมชาติและสิ่งแวดล้อม
ต่อมาในปี 2564 จึงได้มีการยกฐานะหน่วยงานที่รับผิดชอบจากหน่วยงานระดับกอง เป็นหน่วยงานระดับกรม คือ สำนักงานคณะกรรมการนโยบายที่ดินแห่งชาติ ในปัจจุบัน โดยมี นางรวีวรรณ ภูริเดช เลขาธิการสำนักงานนโยบายและแผนทรัพยากรธรรมชาติและสิ่งแวดล้อม เป็นรักษาการผู้อำนวยการสำนักงานคณะกรรมการนโยบายที่ดินแห่งชาติ อีกตำแหน่งหนึ่ง
กระทั่งวันอังคารที่ 10 สิงหาคม พ.ศ. 2564 ในการประชุมคณะรัฐมนตรี พลเอกประวิตร วงษ์สุวรรณ รองนายกรัฐมนตรีซึ่งดูแลเรื่องทรัพยากรธรรมชาติและสิ่งแวดล้อมได้เสนอให้โอนนางรวีวรรณมาดำรงตำแหน่งผู้อำนวยการสำนักงานคณะกรรมการนโยบายที่ดินแห่งชาติอย่างเป็นทางการ ซึ่งคณะรัฐมนตรีให้การเห็นชอบ กระทั่งมีพระบรมราชโองการโปรดเกล้าฯ แต่งตั้งให้นางรวีวรรณดำรงตำแหน่ง ผู้อำนวยการสำนักงานคณะกรรมการนโยบายที่ดินแห่งชาติ ตั้งแต่วันที่ 12 กันยายน ปี พ.ศ. 2564
ภารกิจ

คณะกรรมการนโยบายที่ดินแห่งชาติ มีภารกิจสำคัญในด้านการบริหารจัดการที่ดินของรัฐที่ไม่มีผู้ครอบครองมาบริหารจัดการอย่างเป็นระบบให้แก่ราษฎรได้ใช้ประโยชน์ อาทิ พื้นที่ป่าสงวนแห่งชาติ พื้นที่เขตปฏิรูปที่ดินเพื่อเกษตรกรรม (ส.ป.ก.) พื้นที่ป่าชายเลน พื้นที่ราชพัสดุ พื้นที่สาธารณประโยชน์ เป็นต้น
โดยมีพื้นที่ คทช.แห่งแรกของประเทศไทย คือ ป่าสงวนแห่งชาติ ป่าแม่ทา อำเภอแม่ออน จังหวัดเชียงใหม่
พื้นที่ คทช.

พื้นที่ คทช. ที่อยู่ภายใต้การดำเนินงานตามแนวนโยบายของคณะกรรมการนโยบายที่ดินแห่งชาติ แบ่งตามพื้นที่ ประกอบไปด้วย
พื้นที่ คทช. > กรมป่าไม้

คทช. ชุมชนแม่ทา ตำบลแม่ทา อ้าเภอแม่ออน จังหวัดเชียงใหม่
พื้นที่ คทช. > ส.ป.ก.

สำหรับพื้นที่ คทช. ในเขตปฏิรูปที่ดิน ปัจจุบัน ส.ป.ก. ดำเนินการอยู่ในพื้นที่ 10 จังหวัด 16 กลุ่ม ประกอบไปด้วย
จังหวัดอุทัยธานี
คทช.ระบำ สหกรณ์ปฏิรูปที่ดินระบำ จำกัด ตำบลระบำ อำเภอลานสัก จังหวัดอุทัยธานี
จังหวัดกาญจนบุรี
คทช.สิงห์ สหกรณ์การเกษตรในเขตปฏิรูปที่ดินตำบลสิงห์ จำกัด ตำบลสิงห์ อำเภอไทรโยค จังหวัดกาญจนบุรี
จังหวัดชลบุรี
คทช.เขาซก สหกรณ์การเกษตรปฏิรูปที่ดินอำเภอหนองใหญ่ (คทช.) จำกัด ตำบลเขาซก อำเภอหนองใหญ่ จังหวัดชลบุรี
คทช.บ่อทอง สหกรณ์การเกษตรปฏิรูปที่ดินอำเภอบ่อทอง (คทช.) จำกัด ตำบลบ่อทอง อำเภอบ่อทอง จังหวัดชลบุรี
จังหวัดสระแก้ว
คทช.โคกสูง สหกรณ์ปฏิรูปที่ดินอำเภอโคกสูง (คทช.) จำกัด ตำบลหนองม่วง อำเภอโคกสูง จังหวัดสระแก้ว
คทช.อรัญประเทศ สหกรณ์ปฏิรูปที่ดินอำเภออรัญประเทศ (คทช.) จำกัด ตำบลป่าไร่ อำเภออรัญประเทศ จังหวัดสระแก้ว
คทช.วัฒนานคร สหกรณ์ปฏิรูปที่ดินอำเภอวัฒนานคร (คทช.) จำกัด ตำบลวัฒนานคร อำเภอวัฒนานคร จังหวัดสระแก้ว
คทช.วังน้ำเย็น สหกรณ์ปฏิรูปที่ดินอำเภอวังน้ำเย็น (คทช.) จำกัด ตำบลคลองหินปูน อำเภอวังน้ำเย็น จังหวัดสระแก้ว
จังหวัดกาฬสินธุ์
คทช.บ้านดงกล้วย สหกรณ์การเกษตรบ้านดงกล้วย จำกัด ตำบลนาจำปา อำเภอดอนจาน จังหวัดกาฬสินธุ์
จังหวัดนครราชสีมา
คทช.ปากช่อง สหกรณ์การเกษตรปฏิรูปที่ดินอำเภอปากช่อง (คทช.) จำกัด ตำบลปากช่อง อำเภอปากช่อง จังหวัดนครราชสีมา
คทช.ครบุรี สหกรณ์การเกษตรในเขตปฏิรูปที่ดินครบุรี (คทช.) จำกัด ตำบลจระเข้หิน อำเภอครบุรี จังหวัดนครราชสีมา
จังหวัดกระบี่
คทช.เขาพนม สหกรณ์การเกษตรเมืองใหม่เขาพนม จำกัด ตำบลเขาพนม อำเภอเขาพนม จังหวัดกระบี่
คทช.กระบี่น้อย สหกรณ์การเกษตรกระบี่น้อยพัฒนา จำกัด ตำบลกระบี่น้อย อำเภอเมืองกระบี่ จังหวัดกระบี่
จังหวัดชุมพร
คทช.หงษ์เจริญ สหกรณ์การเกษตรในเขตปฏิรูปที่ดินหงษ์เจริญ จำกัด ตำบลหงษ์เจริญ อำเภอท่าแซะ จังหวัดชุมพร
จังหวัดสงขลา
คทช.สะพานไม้แก่น กลุ่มเกษตรกรทำไร่นาสวนผสมปฏิรูปที่ดินสะพานไม้แก่น ตำบลสะพานไม้แก่น อำเภอจะนะ จังหวัดสงขลา
จังหวัดสุราษฎร์ธานี
คทช.ไทรทอง สหกรณ์การเกษตรไทรทอง จำกัด ตำบลไทรทอง อำเภอชัยบุรี จังหวัดสุราษฎร์ธานี
น้ำมูกไหลลงคอ

| น้ำมูกไหลลงคอ  (Post-nasal drip) |
| --- | --- |
ชื่ออื่น: upper airway cough syndrome (UACS), post nasal drip syndrome (PNDS)

เสมหะในคอ
สาขาวิชา: โสตศอนาสิกวิทยา
น้ำมูกไหลลงคอ หรือ เสมหะในคอ 
(อังกฤษ: Post-nasal drip, PND)
หรือเรียกว่า 
อาการไอเหตุทางเดินหายใจส่วนบน
(อังกฤษ: upper airway cough syndrome, UACS)
เกิดเมื่อเยื่อเมือกในจมูกผลิตเมือก/มูกมากเกิน
แล้วไหลไปสะสมอยู่ที่ด้านหลังจมูก จนในที่สุดไหลลงไปในคอ
โดยมีเหตุมาจากเยื่อจมูกอักเสบ โพรงอากาศอักเสบ โรคกรดไหลย้อน หรือโรคเกี่ยวกับการกลืน เช่นการบีบตัวผิดปกติของหลอดอาหาร
หรืออาจเกิดจากภูมิแพ้ (คือ allergic postnasal drip) หวัดหรือไข้หวัดใหญ่ จากยา หรือจากเหตุอื่น ๆ
อย่างไรก็ดี มีนักวิชาการที่อ้างว่า มูกที่ไหลไปในคอจากหลังจมูกเป็นการทำงานตามธรรมชาติที่พบในบุคคลปกติและผู้ไม่ไอด้วย
จึงเป็นเพียงแค่อาการ (symptom)
ไม่ใช่กลุ่มอาการ (syndrome) ที่สัมพันธ์กับการไอเรื้อรัง โดยวรรณกรรมการแพทย์ในสังคมต่าง ๆ ก็กล่าวถึงไม่เท่ากัน
ขาดคำนิยามที่ยอมรับ ไร้การเปลี่ยนแปลงของเนื้อเยื่อทางพยาธิวิทยา และไม่สามารถทดสอบได้ทางชีวเคมี
อาการ

อาการอาจปรากฏเป็นความไม่สบายที่มีอยู่ตลอดในทางเดินหายใจส่วนบน
ทั่วไปจะระบุว่า เป็นความรู้สึกว่ามีอะไรไหลลงไปในคอ และอาจปรากฏร่วมกับน้ำมูกไหล การกระแอมเคลียร์คอเรื่อย ๆ การไอ แต่อาการก็ไม่สามารระบุโรคใดโรคหนึ่งโดยเฉพาะ
น้ำมูกไหลลงคอเป็นสาเหตุที่พบบ่อยที่สุดสำหรับการไอเรื้อรัง ซึ่งนิยามว่าเป็นการไอที่ดำเนินต่อเนื่องเกินกว่า 8 สัปดาห์
น้ำมูกไหลลงคออาจเป็นสาเหตุของกล่องเสียงอักเสบหรือไวการตอบสนองมากเกินไป แล้วทำให้สายเสียงทำงานผิดปกติ (vocal cord dysfunction)
สาเหตุ

มีเหตุให้น้ำมูกไหลลงคอหลายอย่าง ซึ่งอาจเป็นแบบเฉียบพลันหรือเรื้อรัง
สาเหตุ > โรคกรดไหลย้อน

โรคกรดไหลย้อนมักสัมพันธ์กับอาการในระบบทางเดินหายใจส่วนบน ซึ่งคล้ายกับน้ำมูกไหลลงคอ เช่น การไอ การกระแอมขับเสมหะ เสียงแหบ และเสียงเปลี่ยน
กรดไหลย้อนทำให้คอระคายเคือง ทำให้รู้สึกว่ามีเมือกเพิ่มขึ้นในคอ ซึ่งเชื่อว่าเป็นเหตุหรือทำอาการน้ำมูกไหลลงคอให้แย่ลง
สาเหตุ > เยื่อจมูกอักเสบจากภูมิแพ้

เยื่อจมูกอักเสบจากภูมิแพ้เป็นภาวะที่พบได้บ่อย เกิดจากการสัมผัสสารก่อภูมิแพ้ ทำให้ร่างกายปล่อยสารสื่อการอักเสบ เช่น ฮิสตามีน ที่ทำให้จาม น้ำมูกไหล คันตา และคัดจมูก
การเพิ่มน้ำมูกไหลและการผลิตเมือกเพิ่ม อาจมีผลเป็นน้ำมูกไหลลงคอ
สาเหตุ > เยื่อจมูกอักเสบที่ไม่ใช่จากภูมิแพ้

เยื่อจมูกอักเสบที่ไม่ใช่จากภูมิแพ้ (NAR) มีอาการของเยื่อจมูกอักเสบ ซึ่งรวมถึงน้ำมูกไหลและการคัดจมูก แต่ผลการทดสอบภูมิแพ้ทางผิวหนังและซีรัมเป็นลบ
สามารถแบ่งประเภทออกเป็น:[ต้องการอ้างอิง]
เยื่อจมูกอักเสบที่ไม่ใช่จากภูมิแพ้ร่วมกับการมีเม็ดเลือดขาวอีโอซิโนฟิลสูง (NARES)
เยื่อจมูกอักเสบจากฮอร์โมน (เช่น ระหว่างตั้งครรภ์)
เยื่อจมูกอักเสบจากยา
เยื่อจมูกอักเสบแบบฝ่อ (atrophic rhinitis)
เยื่อจมูกอักเสบจากสารระคายเคืองและอาชีพ (รวมถึงควันบุหรี่ น้ำยาทำความสะอาด ฯลฯ)
เยื่อจมูกอักเสบที่ไม่ใช่จากภูมิแพ้และไม่ทราบสาเหตุ
สาเหตุ > ไซนัสอักเสบ (rhinosinusitis)

ไซนัสอักเสบคือการอักเสบหรือการติดเชื้อของช่องไซนัส
ไซนัสอักเสบฉับพลันจะมีอาการน้อยกว่าสี่สัปดาห์ ไซนัสอักเสบเรื้อรัง นานกว่า 12 สัปดาห์
การระคายเคืองที่ยืดเยื้อเช่นนี้อาจทำให้ผลิตเมือกเพิ่มขึ้น ซึ่งก่ออาการน้ำมูกไหลลงคอ
กลไก

กลไกที่แน่นอนของ PND ขึ้นอยู่กับสาเหตุแต่โดยทั่วไปมักเกี่ยวข้องกับการผลิตเมือกเพิ่มขึ้นของเยื่อเมือกในจมูก
นอกจากการดมกลิ่นแล้ว ช่องจมูกมีหน้าที่กรองและควบคุมอุณหภูมิและความชื้นของอากาศที่หายใจเข้า
เยื่อเมือกในช่องจมูกสามารถผลิตสารคัดหลั่งหรือเมือกที่ช่วยหล่อลื่นและปกป้องช่องจมูก
ระบบประสาทอิสระเป็นตัวกระตุ้นการผลิตเมือกโดยใช้นิวโรเปปไทด์กลุ่มโคลีเนอร์จิก
เมือกส่วนเกินสามารถไหลลงคอด้านหลังไปยังทางเดินหายใจส่วนบนและล่างเหมือนกับสารระคายเคืองทางกายภาพและเคมีอื่น ๆ 
สามารถกระตุ้นตัวรับสัญญาณการไอในระบบทางเดินหายใจ ส่งผลให้ไอเพื่อป้องกันตัว
การวินิจฉัย

การวินิจฉัยภาวะน้ำมูกไหลลงคอจะขึ้นอยู่กับทั้งประวัติอย่างละเอียดและการตรวจทางคลินิกเพื่อช่วยกำหนดสาเหตุ
ประวัติอาจเริ่มจากความรู้สึกคัดจมูกโดยมีหรือไม่มีน้ำมูกไหล
หากสงสัยเยื่อจมูกอักเสบจากภูมิแพ้ ก็จะประเมินประวัติครอบครัวเกี่ยวกับภาวะภูมิแพ้ รวมถึงประวัติส่วนตัวของการมีภาวะที่เกี่ยวข้องกันอื่น ๆ เช่น ภูมิแพ้อาหาร โรคหอบหืด และผิวหนังอักเสบเหตุภูมิแพ้
เยื่อจมูกอักเสบจากภูมิแพ้มักมีอาการจามติดต่อกัน ตาคัน และปัญหาระบบหายใจมากกว่า 
แต่การแยกแยะประเภทเยื่อจมูกอักเสบโดยใช้อาการเพียงอย่างเดียวก็ทำได้ยาก
การสังเกตดูสามารถระบุการหายใจทางปากซึ่งบ่งชี้การอุดตันของจมูก หรือรอยย่นบนจมูกซึ่งเกิดจากการใช้ฝ่ามือถูปลายจมูกขึ้นเมื่อคัน (ซึ่งเรียกในบางพื้นที่ว่า วันทยหัตถ์เหตุภูมิแพ้)
เมื่อไม่มีการทดสอบที่เฉพาะเจาะจง ก็อาจวินิจฉัยภาวะน้ำมูกไหลลงคอได้ยากจากประวัติอาการเพียงอย่างเดียว 
เพราะสาเหตุมีหลากหลายและอาการจะค่อนข้างทั่วไปกับโรคอื่น ๆ มาก
ด้วยเหตุนี้ วิธีการตรวจที่ช่วยชี้ให้เห็นเยื่อจมูกอักเสบและสารคัดหลั่งมูกปนหนอง เช่น การส่องกล้องจมูก อาจใช้เพื่อใช้ช่วยระบุภาวะนี้อย่างแม่นยำยิ่งขึ้น
การรักษา

การรักษาจะขึ้นอยู่กับอาการและสาเหตุ
แพทย์อาจสั่งจ่ายยาปฏิชีวนะหากมีอาการเพราะไซนัสอักเสบจากแบคทีเรีย 
ในกรณีที่น้ำมูกไหลลงคอเกิดจากเยื่อจมูกอักเสบจากภูมิแพ้หรือจากสารระคายเคือง การหลีกเลี่ยงสารก่อภูมิแพ้หรือปัจจัยที่ระคายเคือง เช่น รังแค ควันบุหรี่ และน้ำยาทำความสะอาด อาจมีประโยชน์
ยาต้านฮิสตามีนมีประโยชน์โดยเฉพาะสำหรับเยื่อจมูกอักเสบจากภูมิแพ้ และก็อาจมีสำหรับเยื่อจมูกอักเสบที่ไม่ใช่จากภูมิแพ้บางกรณี
ยาต้านฮิสตามีนรุ่นแรก เช่น คลอร์เฟนิรามีนและคลีมาสทีน มีประสิทธิภาพดีแต่มีผลข้างเคียงทำให้ง่วงนอนมากกว่า 
อาจใช้ยาต้านฮิสตามีนรุ่นใหม่ ๆ เพื่อลดผลข้างเคียงเหล่านี้
อะเซลาสทีนเป็นยาฉีดจมูกต้านฮิสตามีนซึ่งได้อนุมัติให้ใช้สำหรับเยื่อจมูกอักเสบทั้งจากภูมิแพ้และไม่ใช่จากภูมิแพ้ 
เนื่องจากมีผลต้านการอักเสบแยกต่างหากกับการต่อต้านตัวรับฮิสตามีน
สเตียรอยด์ชนิดพ่นจมูกอาจมีประโยชน์กับผู้ป่วยที่ไม่ตอบสนองต่อยาต้านฮิสตามีน
การวิเคราะห์อภิมานแบบคอเคลนปี 2019 พบว่า สเตียรอยด์ชนิดพ่นจมูกพบว่าช่วยบรรเทาอาการเยื่อจมูกอักเสบที่ไม่ใช่จากภูมิแพ้ได้ดีกว่ายาหลอกจนถึงสัปดาห์ที่ 4 แต่หลังจากนั้น หลักฐานไม่แน่นอน
ยาลดอาการคัดจมูก เช่น ซูโดอีเฟดรีน สามารถทำให้หลอดเลือดเยื่อบุจมูกหดตัวแล้วทำให้ผลิตเมือกลดลง
ยาต้านโคลิเนอร์จิก เช่น ipratropium bromide สามารถช่วยลดการคัดหลั่งโดยบล็อกผลของระบบประสาทพาราซิมพาเทติกต่อเยื่อเมือกจมูก
การศึกษาหนึ่งพบว่าอาการดีขึ้นหลังจากการรับประทานยาลดกรด lansoprazole 30 มก. วันละสองครั้งเป็นเวลา 8–16 สัปดาห์ ไม่ว่าจะมีหรือไม่มีอาการทั่วไปของโรคกรดไหลย้อน
วิธีการอื่น ๆ เช่น การดื่มน้ำอุ่นและการล้างจมูกด้วยน้ำเกลือ อาจช่วยลดอาการของน้ำมูกไหลลงคอ แต่ประสิทธิภาพการรักษาก็ยังไม่ชัดเจนในวรรณกรรมทางการแพทย์
ระบาดวิทยา

เพราะน้ำมูกไหลลงคอมักระบุว่าเป็นอาการมากกว่าโรคต่างหาก อัตราการเกิดจึงไม่แน่ชัดและต่างกันไปตามสาเหตุ
เยื่อจมูกอักเสบเรื้อรัง ทั้งชนิดจากภูมิแพ้และไม่ใช่จากภูมิแพ้ สามารถมีผลต่อประชากร 30–40%
เยื่อจมูกอักเสบที่ไม่ใช่จากภูมิแพ้มักพบในหญิงมากกว่าชาย
แหล่งข้อมูลอื่น

| --- | --- |
การจำแนกโรค: DICD-10: R09.8 ICD-9-CM: 784.91
ทรัพยากรภายนอก: eMedicine: ent/338
Medline Plus article on Nasal Discharge
ตำบลบ่อสุพรรณ

| ตำบลบ่อสุพรรณ |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Bo Suphan
ประเทศ: ไทย
จังหวัด: สุพรรณบุรี
อำเภอ: สองพี่น้อง
พื้นที่
 • ทั้งหมด: 143.50 ตร.กม. (55.41 ตร.ไมล์)
ประชากร (2566)
 • ทั้งหมด: 19,459 คน
 • ความหนาแน่น: 135.60 คน/ตร.กม. (351.2 คน/ตร.ไมล์)
รหัสไปรษณีย์ : 72190
รหัสภูมิศาสตร์: 720714
 ส่วนหนึ่งของสารานุกรมประเทศไทย
| องค์การบริหารส่วนตำบลบ่อสุพรรณ |
| --- | --- |
องค์การบริหารส่วนตำบล
อบต.บ่อสุพรรณที่ตั้งที่ทำการองค์การบริหารส่วนตำบลบ่อสุพรรณ
พิกัด: 14°08′17.0″N 99°53′39.9″E﻿ / ﻿14.138056°N 99.894417°E﻿ / 14.138056; 99.894417
ประเทศ:  ไทย
จังหวัด: สุพรรณบุรี
อำเภอ: สองพี่น้อง
พื้นที่
 • ทั้งหมด: 143.50 ตร.กม. (55.41 ตร.ไมล์)
ประชากร (2566)
 • ทั้งหมด: 19,459 คน
 • ความหนาแน่น: 135.60 คน/ตร.กม. (351.2 คน/ตร.ไมล์)
รหัส อปท.: 06720707
ที่อยู่ที่ทำการ: เลขที่ 229 หมู่ 17 ตำบลบ่อสุพรรณ อำเภอสองพี่น้อง จังหวัดสุพรรณบุรี 72190
เว็บไซต์: www.borsuphan.go.th
 ส่วนหนึ่งของสารานุกรมประเทศไทย
บ่อสุพรรณ เป็นตำบลในอำเภอสองพี่น้อง จังหวัดสุพรรณบุรี
ที่ตั้งและอาณาเขต

ตำบลบ่อสุพรรณ มีอาณาเขตติดต่อกับเขตการปกครองข้างเคียงดังต่อไปนี้
ทิศเหนือ ติดต่อกับตำบลหนองบ่อ และตำบลทุ่งคอก
ทิศตะวันออก ติดต่อกับตำบลกระตีบ และตำบลทุ่งลูกนก (อำเภอกำแพงแสน จังหวัดนครปฐม)
ทิศใต้ ติดต่อกับตำบลหนองกระทุ่ม (อำเภอกำแพงแสน จังหวัดนครปฐม) และตำบลหนองลาน ตำบลอุโลกสี่หมื่น (อำเภอท่ามะกา จังหวัดกาญจนบุรี)
ทิศตะวันตก ติดต่อกับตำบลพังตรุ และตำบลรางหวาย (อำเภอพนมทวน จังหวัดกาญจนบุรี)
ประวัติ

บ่อสุพรรณ เดิมเป็นหมู่บ้านของตำบลทุ่งคอก อำเภอสองพี่น้อง ที่ตั้งของ "บ่อสุพรรณ" คือ บ้านหัววังในปัจจุบันพระบาทสมเด็จพระมงกุฎเกล้าเจ้าอยู่หัวรัชกาลที่ 6 เคยเสด็จฯ ประทับในระหว่างทางเสด็จฯ จากนครปฐมไปดอนเจดีย์ และสร้างพลับพลาประทับไว้ และที่สำคัญคือเพลงสรรเสริญพระบารมีที่มีการแก้เนื้อหาใหม่ที่ร้องกันในปัจจุบันถูกร้องที่พื้นที่บ่อสุพรรณครั้งแรก ในการเสด็จฯ ของผ่านไปยังบ้านบ่อสุพรรณนั้นเป็นการเสด็จฯ นำเสือป่าและลูกเสือเดินทางไกลตั้งแต่พระราชวังสนามจันทร์ รอนแรมไปในป่าเพื่อบวงสรวงถวายราชสักการะแด่สมเด็จพระนเรศวรมหาราช ณ ดอนเจดีย์ ในจดหมายเหตุรายวันรัชกาลที่ 6 ทรงบันทึกไว้ว่า
"การเดินทางจากบ้านหนองตัดสากมาก็นับว่าเป็นที่เรียบร้อยดี กระบวนดี ไม่ช้าเลย และคนที่ล้าหรืออ่อนก็มีน้อยกว่าเมื่อวันแรก เดินทางเดินจนบ่าย 3 โมง หยุดครั้ง 1 ประมาณ 20 นาที แล้วเดินต่อมาจนบ่าย เกือบ 5 โมง พักอีกที่ 1 แล้วเดินมาอีกครึ่งชั่วโมงก็ถึงบ้านบ่อสุพรรณ อันเป็นที่พักแรม นับว่ากระบวนเดินมาถึงได้เร็วกว่าที่คาดหมายอีก จึงควรยินดี พลับพลาและที่พักทั้งปวงที่บ้านบ่อนี้ดีมาก ตัวพลับพลาเองก็ทำอย่างเรียบร้อยและแน่นหนา ทั้งวางที่พักต่าง ๆ อย่างเข้าที่ดีทุกประการ จึงให้ตรารัตนาภรณ์ชั้นที่ 4 เป็นรางวัลแด่พระอภัยภาติกเขต (เอี่ยม สถาปิตานนท์) นายอำเภอสองพี่น้องซึ่งเป็นผู้สร้างพลับพลานี้"
ต่อมาปี พ.ศ. 2514 นายสวัสดิ์ มีเพียร ผู้ว่าราชการจังหวัดสุพรรณบุรี ได้ประกาศแยกพื้นที่ 10 หมู่บ้าน คือ หมู่ 14 บ้านทับกระดาน, หมู่ 15 บ้านลังกา, หมู่ 16,27 บ้านหัวกลับ, หมู่ 17 บ้านโป่งลาน, หมู่ 18 บ้านหัววัง, หมู่ 19 บ้านรางเข็มทอง, หมู่ 25 บ้านดอนตำลึง, หมู่ 26 บ้านหนองเฝ้า และหมู่ 28 บ้านหนองกระดี่ ออกมาตั้งเป็นตำบลบ่อสุพรรณ โดยอนุมัติจากนายพ่วง สุวรรณรัฐ ปลัดกระทรวงมหาดไทย
การปกครองส่วนภูมิภาค > การปกครองส่วนภูมิภาค

ตำบลบ่อสุพรรณแบ่งพื้นที่การปกครองออกเป็น 18 หมู่บ้าน ได้แก่
หมู่ที่ 1 บ้านรางเข็มทอง
หมู่ที่ 2 บ้านรางเข็มทอง
หมู่ที่ 3 บ้านลังกา
หมู่ที่ 4 บ้านดอนตำลึง
หมู่ที่ 5 บ้านหัวกลับ
หมู่ที่ 6 บ้านหัวกลับ
หมู่ที่ 7 บ้านโป่งลาน
หมู่ที่ 8 บ้านหนองกระดี่
หมู่ที่ 9 บ้านหนองเฝ้า
หมู่ที่ 10 บ้านหัววัง
หมู่ที่ 11 บ้านดอนกะเพรา
หมู่ที่ 12 บ้านหนองพันเทา
หมู่ที่ 13 บ้านหนองตักสาก
หมู่ที่ 14 บ้านหนองพันยัง
หมู่ที่ 15 บ้านหนองหมัน
หมู่ที่ 16 บ้านบ่อสุพรรณ
หมู่ที่ 17 บ้านโป่งตาเหียน
หมู่ที่ 18 บ้านหนองขุย
การปกครองส่วนภูมิภาค > การปกครองส่วนท้องถิ่น

ตำบลบ่อสุพรรณเดิมมีฐานะเป็นสภาตำบลบ่อสุพรรณ ในปี พ.ศ. 2517 ต่อมาปี พ.ศ. 2537 สภาตำบลบ่อสุพรรณมี 18 หมู่บ้าน พื้นที่ 143.50 ตารางกิโลเมตร ประชากร 17,081 คน และ 3,524 ครัวเรือน ปี พ.ศ. 2538 กระทรวงมหาดไทยจึงพิจารณาให้สภาตำบลบ่อสุพรรณอยู่ในเงื่อนไขที่จะจัดตั้งเป็นองค์การบริหารส่วนตำบลได้ จึงได้รับการจัดตั้งเป็นองค์การบริหารส่วนตำบลบ่อสุพรรณ
ตุลสีในศาสนาฮินดู

| --- | --- |
เทวรูปพระแม่วฤนทาและต้นกะเพราศิลปะอินเดีย
ตำแหน่ง: กะเพรา ความรัก ความบริสุทธิ์
จำพวก: เทวีในศาสนาฮินดู,     พระแม่ลักษมี
อาวุธ: ดอกบัว, นกแก้ว, กะเพรา
สัตว์พาหนะ: นกแก้ว
คู่ครอง: ชลันธร (ศิวะปุราณะ, รามายณะ)  พระวิษณุ (พรหมไววรรตปุราณะ, วิษณุปุราณะ, มหาภารตะ)
นับถือใน: อินเดีย
ศาสนา/ลัทธิ: ศาสนาฮินดู
ด ค ก
กะเพราในฐานะต้นไม้ศักดิ์สิทธิ์รูปปรากฏของพระแม่วฤนทา
พระแม่ตุลสี หรือ พระแม่วฤนทา หรือ พระแม่พฤนทา เป็นเทวีในศาสนาฮินดู ผู้ดูแลและรักษาและสถิตในต้นกะเพราและต้นไม้ที่สำคัญใช้ในพิธีกรรมสักการะบูชาเทวดาในศาสนาฮินดู ได้แก่ พระพิฆเนศ, พระวิษณุ, พระกฤษณะ, หนุมาน ด้วยถือเป็นตัวแทนของพระแม่ลักษมี
เทพปกรณัม > นางตุลสีกับพระวิษณุ

ในคัมภีร์พรหมไววรรตปุราณะและวิษณุปุราณะ กล่าวว่าเดิมพระลักษมี พระสุรัสวดีและพระแม่คงคาทั้งสามพระองค์เป็นมเหสีของพระวิษณุ ครั้งหนึ่งทั้งสี่พระองค์ประทับอยู่ด้วยกันพระแม่คงคาทรงทอดพระเนตรพระวิษณุด้วยความรัก พระวิษณุทรงทอดพระเนตรกลับ ทำให้พระสุรัสวดีไม่พอพระทัย รับสั่งว่าพระวิษณุทรงลำเอียงแล้วทรงบริภาษพระแม่คงคา แต่พระลักษมีทรงห้ามปรามไว้ พระสุรัสวดีจึงทรงสาปพระลักษมีให้ต้องจากเกษียรสมุทรไปเป็นชายาของอสูรและกลายรูปเป็นกะเพราและแม่น้ำคัณฑกี พระแม่คงคาจึงทรงสาปพระสุรัสวดีให้ลงจากเทวโลกมาเป็นแม่น้ำสรัสวดีและต้องแห้งเหือดหายไปจากโลกมนุษย์ พระสุรัสวดีจึงทรงสาปพระแม่คงคาให้ลงจากเทวโลกมาเป็นแม่น้ำคงคาและคอยล้างบาปและพัดพาสิ่งสกปรกของมนุษย์เช่นกัน  ความทราบถึงพระวิษณุจึงทรงถวายพระสุรัสวดีแด่พระพรหมและพระแม่คงคาแด่พระศิวะก่อนเทวีทั้งสามลงจากเทวโลกมาสถิตในโลกมนุษย์ 
หลังจากนั้นพระลักษมีทรงมาอวตารเป็นราชกุมารีของอสูรกาลเนมิ และอภิเษกกับอสูร ชลันธร ต่อมาเมื่ออสูรชลันธรก่อศึกกับเทวโลกและล่วงเกินพระปารวตี พระนางพิโรธมากจึงทูลขอให้พระวิษณุทำลายอสูรตนนี้ โดยพระวิษณุทรงเนรมิตพระองค์เป็นชลันธรร่วมอภิรมย์สังวาสกับนาง ด้วยอำนาจของตบะสมาธิแห่งนางวฤนทาทราบเข้าจึงสาปให้พระวิษณุกลายรูปเป็นหิน ศาลิรามต้องลงไปเกิดเป็นมนุษย์เข้าสู้รบกับรากษสโดยมีวานรช่วยเหลือ คณะเทวีและพระพรหมจึงปรากฏพระองค์และทูลขอชีวิตขององค์พระวิษณุโดยนางวฤนทาใช้ตบะ สมาธิทำลายร่างของตนด้วยพิธีสตีจนเหลือแต่เถ้าถ่าน คณะเทวีและพระพรหมจึงประทานพรให้นางวฤนทาปรากฏรูปเป็นกะเพราและแม่น้ำคัณฑกีพร้อมกับได้รับการบูชาในฐานะเทวี
เทพปกรณัม > ตุลสีเทวีกับพระคเณศ

ในคเณศปุราณะ กล่าวว่าขณะที่พระคเณศกำลังทรงตบะ สมาธิบริเวณแม่น้ำคงคามีเจ้าหญิงนามว่าธรรมวาจา (en:Dharmadwaja) เกิดทอดพระเนตรเห็นและหลงรักพระคเณศเข้า แต่พระคเณศปฏิเสธ นางจึงสาปพระคเณศให้ต้องอภิเษกสมรส พระคเณศจึงสาปนางกลับให้นางเป็นกะเพราและห้ามนำใบไม้ชนิดนี้มาสักการะบูชาพระองค์นอกจากในเทศกาลคเณศจตุรถีเท่านั้น
ในอวตารทั้งแปดภาคของพระคเณศครั้งปราบอสูรวิกฏะ (en:Vikata) อันเกิดจากความลุ่มหลงแห่งพระวิษณุและนางวฤนทา
เทพปกรณัม > ตุลสีเทวีกับหนุมาน

ในคัมภีร์รามายณะ หลังจากพระรามเสร็จการศึกในนครลงกาและเสด็จนิวัติสู่อโยธยาแล้ว พระนางสีดาทรงประทานขนมเลี้ยงหนุมาน แต่หนุมานทานเข้าไปไม่รู้จักอิ่ม พระนางสีดาจึงทูลขอคำแนะนำจากพระราม พระรามจึงทรงประทานใบตุลสีแด่หนุมานทำให้หนุมานอิ่มในทันที โดยแต่นั้นต่อมาชาวฮินดูจึงถวายตุลสีแด่หนุมานจากเหตุการณ์ในครั้งนี้
เทพปกรณัม > ตุลสีเทวีกับพระกฤษณะ

ในคัมภีร์พรหมไววรรตปุราณะและวิษณุปุราณะ กล่าวต่อว่าหลังจากพระวิษณุทรงอวตารเป็นพระกฤษณะและทรงนครทวารกาแล้ว ทรงอภิเษกชายาทั้งหมื่นหกพันองค์และมเหสีอีกแปดพระองค์ และทรงอวตารแบ่งภาคให้อยู่เท่ากับชายาทุกองค์ แต่พระแม่สัตยภามาไม่พอพระทัยและปราถนาพระกฤษณะพระองค์เดียว จึงทรงถามวิธีจากฤๅษีนารทมุนี ฤๅษีนารทมุนีจึงบอกว่าต้องยกพระกฤษณะให้เป็นศิษย์ของท่านก่อน พระแม่สัตยภามาทรงหลงเชื่อและยกให้เป็นศิษย์ของฤๅษีนารทมุนีและพากลับอาศรมนำไปรับใช้ ทำให้ชายาทั้งหมื่นหกพันองค์และมเหสีองค์อื่น ๆ ปริวิตกและหาวิธีไถ่ตัวพระราชสวามีคืน โดยการจัดพิธีตุลาการบรรดาชายาทั้งหมื่นหกพันองค์และมเหสีอีกเจ็ดองค์ยกเว้นพระแม่รุกขมิณีต่างถวายทรัพย์สมบัติทองคำแด่ฤๅษีนารทมุนีในตุลาการแต่ไม่สามารถขยับได้เสียที จนสมบัติหมดท้องพระคลังพระแม่สัตยภามาจึงทูลถามพระแม่รุกขมิณีถึงวิธีแก้ พระแม่รุกขมิณีจึงให้นำทรัพย์สมบัติทองคำออกจากตุลาการนั้นถวายใบตุลสีในตุลาการนั้น น้ำหนักของตุลาการก็เท่ากับองค์พระกฤษณะและฤๅษีนารทมุนีถึงน้อมรับตุลสีนั้นและถวายพระกฤษณะคืนแด่ชายา ทั้งหมื่นหกพันองค์และมเหสีอีกแปดพระองค์ของพระกฤษณะด้วยเหตุนี้ในธรรมเนียมศาสนาฮินดูจึงมีการถวายใบตุลสีแด่พระกฤษณะอีกพระองค์หนึ่ง
เทศกาลและพิธีกรรม

ตุลสีวิวาหะ
คเณศจตุรถี
ไวกูณฐะ เอกทศี
สุทธิพันธ์ จิตพิมลมาศ

| ศาสตราจารย์ นายแพทย์ สุทธิพันธ์ จิตพิมลมาศ |
| --- | --- |
เกิด: 20 มิถุนายน พ.ศ. 2501 (66 ปี) ประเทศไทย
ปีปฏิบัติงาน: 2 พฤษภาคม 2562 - 24 กรกฎาคม 2563
มีชื่อเสียงจาก: อดีตผู้อำนวยการ สำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) และ อดีตผู้อำนวยการ สำนักงานกองทุนสนับสนุนการวิจัย (สกว.)
ผู้สืบตำแหน่ง: รศ. ดร.ปัทมาวดี โพชนุกูล (รักษาการ)
คู่สมรส: บุษกร จิตพิมลมาศ
ศาสตราจารย์ นายแพทย์สุทธิพันธ์ จิตพิมลมาศ  อดีตผู้อำนวยการสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) อดีตผู้อำนวยการสำนักงานกองทุนสนับสนุนการวิจัย (สกว.) อดีตรองอธิการบดีฝ่ายวิจัยและการถ่ายทอดเทคโนโลยี มหาวิทยาลัยขอนแก่น เป็นอายุรแพทย์ผู้เชี่ยวชาญด้านสมองและระบบประสาท และเป็น Fellow ของราชวิทยาลัยอายุรแพทย์แห่งลอนดอน (Royal College of Physicians of London)
การศึกษา

ศาสตราจารย์สุทธิพันธ์สำเร็จการศึกษาจาก คณะแพทยศาสตร์ มหาวิทยาลัยขอนแก่น เกียรตินิยมอันดับ 2 (พ.ศ. 2524)
ได้รับวุฒิบัตรแสดงความรู้ความชำนาญในการประกอบวิชาชีพเวชกรรม สาขาอายุรศาสตร์ (พ.ศ. 2528)
ได้รับ Diploma in Clinical Neurology จาก Institute of Neurology and National Hospital for Nervous Diseases, University of London สหราชอาณาจักร ค.ศ. 1988 (พ.ศ. 2531)
ได้รับอนุมัติบัตรแสดงความรู้ความชำนาญในการประกอบอาชีพเวชกรรม สาขาประสาทวิทยาจากแพทยสภา  (พ.ศ. 2539)
ศาสตราจารย์สุทธิพันธ์ฝึกอบรมต่อแพทย์เฉพาะทางอายุรศาสตร์ที่โรงพยาบาลรามาธิบดี โดยมีศาสตราจารย์เกียรติคุณ นายแพทย์อรรถสิทธิ์ เวชชาชีวะ เป็นอาจารย์ที่ปรึกษา และเป็นผู้แนะนำชักชวนให้เป็นแพทย์ผู้เชี่ยวชาญทางระบบประสาท และมี ศาสตราจารย์ P. K. Thomas เป็นอาจารย์ที่ปรึกษา ในขณะศึกษา Clinical Neurology ที่ประเทศอังกฤษ
สาขาวิจัยที่เชี่ยวชาญ

เป็นผู้เชี่ยวชาญการวิจัยสาขาประสาทวิทยาศาสตร์ประสาทวิทยา โดยมีผลงานวิจัยสำคัญเรื่อง Botulinum toxin therapy  ในโรคทางระบบประสาท เช่น โรคใบหน้ากระตุกครึ่งซีก กล้ามเนื้อเกร็ง คอเอียง เป็นต้น
ประวัติการทำงาน

ศาสตราจารย์สุทธิพันธ์ เริ่มบรรจุเข้ารับราชการในตำแหน่งอาจารย์ประจำคณะแพทยศาสตร์ มหาวิทยาลัยขอนแก่น ในปี พ.ศ. 2525 และดำรงตำแหน่ง ดังนี้
ได้รับการโปรดเกล้าฯ ให้ดำรงตำแหน่งศาสตราจารย์สาขาประสาทวิทยา ปี พ.ศ. 2542
ดำรงตำแหน่งหัวหน้าภาควิชาอายุรศาสตร์ คณะแพทยศาสตร์ มหาวิทยาลัยขอนแก่น (พ.ศ. 2545 – พ.ศ. 2549)
ดำรงตำแหน่งผู้อำนวยการสถาบันวิจัยและพัฒนา (RDI) มหาวิทยาลัยขอนแก่น (พ.ศ. 2550 – พ.ศ. 2554 )
รองอธิการบดีฝ่ายวิจัยและการถ่ายทอดเทคโนโลยี มหาวิทยาลัยขอนแก่น (พ.ศ. 2554 - พ.ศ. 2556)
ผู้อำนวยการสำนักงานกองทุนสนับสนุนการวิจัย (สกว.) (พ.ศ. 2556 - พ.ศ. 2562)
ผู้อำนวยการสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) (พ.ศ. 2562 - พ.ศ. 2563)
การปฏิบัติหน้าที่คณะกรรมการ

ประธานฝ่ายวิจัย สมาคมประสาทวิทยาแห่งประเทศไทย (พ.ศ. 2546 – พ.ศ. 2548)
ประธานอนุกรรมการวิจัย ราชวิทยาลัยอายุรแพทย์แห่งประเทศไทย (พ.ศ. 2547 – พ.ศ. 2549)
สมาชิกสมัชชาแห่งชาติ พ.ศ. 2549
กรรมาธิการในคณะกรรมาธิการวิสามัญพิจารณาร่างพระราชบัญญัติปรับปรุงกระทรวง ทบวง กรม (ฉบับที่ ..) พ.ศ. .... กระทรวงการอุดมศึกษาฯ (พ.ศ. 2561 – พ.ศ. 2562)
กรรมการอำนวยการ สำนักงานสภานโยบายการอุดมศึกษา วิทยาศาสตร์ วิจัยและนวัตกรรมแห่งชาติ (สอวช.) (พ.ศ. 2562 – พ.ศ. 2563)
สมาชิกองค์การวิชาชีพระดับนานาชาติ

สมาชิกสมาคมแพทย์โรคสมองและระบบประสาทของประเทศอังกฤษ (Association of British Neurologists)
เป็น Fellow ของราชวิทยาลัยอายุรแพทย์แห่งลอนดอน สหราชอาณาจักร (Royal College of Physicians of London) ตั้งแต่ปี พ.ศ. 2550 – ปัจจุบัน
การทำงานด้านการบริหารจัดการงานวิจัย (Research Management) > สำนักงานกองทุนสนับสนุนการวิจัย (สกว.)

ดำรงตำแหน่งผู้อำนวยการสำนักงานกองทุนสนับสนุนการวิจัย (สกว.) คนที่ 4 (9 พฤษภาคม 2556 – 1 พฤษภาคม 2562)
การทำงานด้านการบริหารจัดการงานวิจัย (Research Management) > สำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.)

ดำรงตำแหน่งผู้อำนวยการสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) คนที่ 1 ตามบทเฉพาะกาลในพระราชบัญญัติที่จัดตั้ง สกสว.
เหตุการณ์สำคัญ

ในขณะที่ศาสตราจารย์สุทธิพันธ์ดำรงตำแหน่งผู้อำนวยการ สกสว. อยู่นั้น ได้เป็นผู้ทำหน้าที่ชี้แจงงบประมาณด้านวิทยาศาสตร์ วิจัยและนวัตกรรม ประจำปี 2563 ของกองทุนส่งเสริมวิทยาศาสตร์ วิจัยและนวัตกรรม (กองทุน ววน.) เป็นครั้งแรก โดยในชั้นการพิจารณางบประมาณรายจ่ายประจำปี พ.ศ. 2563 ของกรรมาธิการวิสามัญสภาผู้แทนราษฎรได้เกิดเหตุการณ์ปรับลดงบประมาณลง 8,000 ล้านบาท จนก่อให้เกิดการวิพากษ์วิจารณ์เป็นวงกว้าง และภายหลังจากการยื่นอุทธรณ์จึงได้รับการพิจารณาใหม่ให้ได้รับงบประมาณเต็มจำนวน
ครอบครัว

สมรสกับ นางบุษกร จิตพิมลมาศ มีบุตร - ธิดา รวม 2 คน คือ
นายแพทย์จักรภพ จิตพิมลมาศ
นางสาวสิริยา จิตพิมลมาศ